На основу Решења стечајног судије Привредног суда у Нишу Посл.Бр. 1 Ст. 38/2013 од 08.05.2014. године и Решења стечајног судије Привредног суда у Нишу Посл. Бр. 2 49/2015 од 05.10.2015. године, а у складу са члановима 131, 132 и 133 Закона о стечају *(„Службени гласник РС“ бр. 104/09, 99/2011 – др. закон, 71/2012 – одлука УС),* члановима 131, 132 и 133 Закона о стечају *(„Службени гласник РС“ бр. 104/09, 99/2011 – др. закон, 71/2012 – одлука УС и 83/2014)*, Националним стандардом број 5 – Националним стандардом о начину и поступку уновчења имовине стечајног дужника *(„Службени гласник РС“ број 13/2010)*, као и одредбама Закона о изменама и допунама Закона о Агенцији за лиценцирање стечајних управника *(„Службени гласник РС“ бр.89/2015)*, Агенција за лиценцирање стечајних управника, као стечајни управник стечајних дужника

**ЕИ ХОЛДИНГ-ЦО ДОО ЗА ПРОИЗВОДЊУ МЕТАЛНИХ ПРОИЗВОДА И ГАЛВАНИЗАЦИЈУ МЕТАЛ - У СТЕЧАЈУ НИШ из Ниша,**

**Булевар светог цара Константина бр. 80 - 86**

**и**

**ЕИ ХОЛДИНГ ЦО ДОО ФАБРИКА ЗА ИЗРАДУ ПЛАСТИЧНИХ ДЕЛОВА ЕИ АЛПЛАСТ - У СТЕЧАЈУ НИШ, из Ниша,**

 **Булевар светог цара Константина бр. 80 – 86**

**ОГЛАШАВА**

**Заједничку продају непокретне имовине стечајних дужника јавним надметањем груписану у једну имовинску целину:**

|  |  |  |
| --- | --- | --- |
| **Oпис** | **Почетна цена****(динара)** | **Депозит****(динара)** |
| 1. **Имовинска целина I -** „Пословни простор на првом спрату“ у Нишу, Булевар светог цара Константина бр. 80-86, у оквиру Зграде осталих индустријских делатности - ЕИ САСТАВНИ ДЕЛОВИ, ЕИ ФМО, ЕИ АЛПЛАСТ, ЕИ ЕЛМАГ, ЕИ КОНТАКТНО ЗАШТИТНА ТЕХНИКА, ЕИ МЕТАЛ, број зграде 1, изграђена на кат. парц. 10998/66 уписана у Лист непокретности бр. 62 КО Ниш – Ћеле кула, а која се састоји од следећих посебних делова:

**- Пословни простор – једна просторија осталих индустријских делатности, први спрат, број посебног дела 11. у површини од 90 м2, врста права држалац EИ ДОО Метал Ниш – у стечају, Ниш, Булевар св. цара Константина 80-86, облик својине мешовита, обим удела 1/1.****- Пословни простор – четири просторије осталих индустријских делатности, први спрат, број посебног дела 14. у површини од 52 м2, врста права држалац EИ ДОО Метал Ниш – у стечају, Ниш, Булевар св. цара Константина 80-86, облик својине мешовита, обим удела 1/1.****- Пословни простор – две просторије осталих индустријских делатности, први спрат, број посебног дела 12, у површини од 98 м², врста права држалац ЕИ ДОО Алпласт Ниш – у стечају, Ниш, Булевар св. цара Константина 80-86, облик својине мешовита, обим удела 1/1.****- Пословни простор – три просторије осталих индустријских делатности, први спрат, број посебног дела 13, у површини од 52 м²,** **врста права држалац ЕИ ДОО Алпласт Ниш – у стечају, Ниш, Булевар св. цара Константина 80-86, облик својине мешовита, обим удела 1/1.** | **2.400.515,71**  | **960.206,28**  |

Целокупна имовина је детаљно описана у продајној документацији.

Право на учешће у поступку продаје имају сва правна и физичка лица која:

1. након преузимања предрачуна, изврше уплату, ради откупа продајне документације, у износу од **30.000,00** динара. Профактура се може преузети на адреси **повереника** **стечајног управника Милутина Обрадовића улица Булевара Танаска Рајића бр. 100, Чачак,** или путем електронске поште сваког радног дана у периоду од **09:00** до **15:00** часова, уз обавезну најаву поверенику стечајног управника, најкасније до **20.05.2019. године**;
2. уплате **депозит** са позивом на редни број имовинске целине из огласа, на текући рачун **325-9500600044551-63** отворен код ОТП БАНКЕ а.д. Нови Сад**,** или положе неопозиву првокласну банкарску гаранцију наплативу на први позив, најкасније 5 радних дана пре одржавања продаје (рок за уплату депозита је закључно са **20.05.2019. године**). У случају да се као депозит положи првокласна банкарска гаранција, оригинал исте се ради провере искључиво лично мора доставити Служби финансија Агенције за лиценцирање стечајних управника, Теразије 23, Београд, најкасније до **20.05.2019. године** до 14.00 часова по београдском времену (GМТ+2). У обзир ће се узети само банкарске гаранције које пристигну на назначену адресу у назначено време. Банкарска гаранција мора имати **рок важења до 01.07.2019**. године.
3. потпишу изјаву о губитку права на враћање дeпозита. Изјава чини саставни део продајне документације.

Имовина се купује у виђеном стању и може се разгледати након откупа продајне документације, сваким радним даном од 10.00 до 14.00 часова, најкасније 5 радних дана пре заказане продаје (уз претходну најаву поверенику стечајног управника).

Након уплате депозита, а најкасније **22.05.2019. године**, потенцијални купци, ради правовремене евиденције, морају предати поверенику Агенције за лиценцирање стечајних управника: попуњен образац пријаве за учешће на јавном надметању, доказ о уплтати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколикo јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање одржаће се дана 27.05.2019. године у 12:00 часова на следећој адреси: Агенција за лиценцирање стечајних управника – Центар за стечај, Београд, Теразије бр.23, III спрат, сала 301.**

**Регистрација учесника почиње два сата пре почетка јавног надметања, а завршава се 10 минута пре почетка јавног надметања, односно у периоду од 10:00 до 11:50 часова, на истој адреси.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учeсника који је прихватио највићу понуђену цену;
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника **EИ ДОО Метал Ниш – у стечају,** у року од два радна дана од дана јавног надметања, а пре потписивања купопродајног уговора, након чега ће му бити враћена гаранција;

Закључењу купопродајног уговора у законом прописаној форми приступа се у року од **3 радна дана**, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **8 дана** од дана закључења купопродајног уговора у законом прописаној форми. Ако проглашени купац одбије да потпише купопродајни уговор у законом прописаној форми, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор потписује се у року од три радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Све порезе и трошкове који произилазе из закљученог купопродајног уговора у целости сноси купац.

Напомена: Није дозвољено достављање оригинала банкарске гаранције пошиљком (обичном или препорученом), путем факса, mail-a или на други начин, осим на начин прописан у тачки 2. Услова за стицање права за учешће из овог огласа.

Овлашћено лице: повереник стечајног дужника EИ ДОО Метал Ниш – у стечају**,** Милутин Обрадовић, тел. 032/357-336 или 065/602-93-22.